b'\n_START_ARTICLE_\nMalte\xc5\xa1ki evrokovanci\n_START_SECTION_\nPostopek izbire podob\n_START_PARAGRAPH_\nIzbor podob je dolo\xc4\x8dilo prebivalstvo na javni konferenci v dveh krogih. Prvi krog razprav se je za\xc4\x8del 14. januarja, kon\xc4\x8dal pa 29. januarja 2006. V tem \xc4\x8dasu je lahko malte\xc5\xa1ko prebivalstvo sodelovalo z izbiranjem ljub\xc5\xa1ih oziroma pomembnej\xc5\xa1ih simbolov, ki bi se lahko pojavili na kovancih. Izbranih je bilo 12 osnutkov, razdeljenih na 4 teme, le-te pa so predstavljale 4 vidike malte\xc5\xa1ke narodne dedi\xc5\xa1\xc4\x8dine: predzgodovinska Malta, malte\xc5\xa1ko oto\xc4\x8dje, renesan\xc4\x8dna Malta in identiteta Malte. Tri izbrane podobe iz prvega kroga so bile Jezusov krst, malte\xc5\xa1ki grb in tempelj Mnajdra._NEWLINE_V teku drugega kroga, ki je potekal od 29. maja do 6. junija 2006, je bila javnost napro\xc5\xa1ena, da izbere kon\xc4\x8dne podobe izmed tistih treh iz prvega kroga ter malte\xc5\xa1kega kri\xc5\xbea. Na koncu je malte\xc5\xa1ki kri\xc5\xbe dobil najve\xc4\x8d glasov, Jezusov krst pa je pri\xc5\xa1el na \xc4\x8detrto mesto in tako izpadel kot kandidat za podobo na kovancih._NEWLINE_Centralna banka Malte je potrdila kon\xc4\x8dne podobe kovancev 19. februarja 2007._NEWLINE_23. oktobra so bili kovanci objavljeni v Uradnem listu Evropske unije.'